da da en da en da sv da da da da en da da da da da da da da da da da da da da da da da da da da da da sv nb da da nn da da en da da da da da nb da da da da da da da nb da en da da da de
Lån med negative renter har skabt interesse i udlandet
Dansk realkredit - for godt til at være sandt
Udenlandske medier har fået øjnene op for dansk realkredit efter det 10-årige lån med negativ rente kom på markedet. Det må være for godt til at være sandt.
Der var igen skybrud over Lyngby, og jeg forsøgte at finde læ i mine børns skolegård. Et ukendt nummer kimede min mobil ned. Jeg løb over i cykelskuret. Stemmen var ukendt. Det viste sige at være Jack fra National Brodcasting Company (NBC), New York. Han ville høre om dansk realkredit og vores nye 10-årige lån med negativ rente. Han havde læst om det i Washington Post og synes, det lød mærkeligt.
Læs mere om realkreditlånet med negativ fast rente
Optrapning af handelskrigen mellem Kina og USA, uro omkring den politiske situation i Storbritannien og generel bekymring for den økonomiske udvikling i den vestlige verden har givet anledning til nye rentefald. I virkeligheden kedelige nyheder. Men disse rentefald har til gengæld betydet, at kurserne på realkreditobligationerne er gået op.
I dansk realkredit har vi det, vi kalder pari-reglen. Det betyder, at man ikke må udstede fastforrentede lån, når obligationen bagved lånet er gået over 100. Det er en standardprocedure i dansk realkredit at åbne nye obligationer - ligesom når man skifter dæk på en bil. Den samme bil fortsætter, men der er ny gummi på hjulene, så den kan rulle uhindret videre hen over asfalten.
Denne gang var dækskiftet dog mere specielt, fordi renten blev negativ. Det er første gang nogensinde i verden, at der er blevet udbudt negativ pålydende rente på et fastforrentet lån. Det skabte naturligt en vis interesse - også fra udenlandske medier.
Stor interesse fra udlandet
Netop kontakten fra udenlandske medier, og luppen på dansk realkredit, giver anledning til refleksion.
Der har været et TV-indslag på nationalt fransk tv om pølsevogne, Nyhavn og billige lån - og det er selvfølgelig meget sjovt. Det er om muligt endnu mere sjovt, at journalisterne ikke tør udtale mit efternavn, Høegh - som er umuligt på fransk. Men det stikker lidt dybere end det. Udlandet er dybt imponeret over, at vi har en så tæt én-til-én-sammenhæng mellem den rente investorerne betaler og den rente som kunder har (nu betaler) i dansk realkredit.
Nogle af de udenlandske journalister har fået stoffet galt i halsen og tror, at lånet er helt gratis. Det er det jo ikke - på grund af kurstab og bidrag.
Hvad er op og ned på det nye lån? Hør podcasten om minuslånet
Netop bidragene, som herhjemme er så udskældte, fik Jack fra NBC til at udbryde: ”De lave bidragssatser, kan jo kun lade sig gøre, fordi de danske realkreditinstitutter modtager massiv statsstøtte”. Han kunne slet ikke forestille sig de lave marginaler, som er nævnt i vores prisliste.
Mens vi fik rettet den misforståelse, måtte mine børn lige være ekstra tålmodige i cykelskurets læ.
I Danmark har vi noget helt unikt i form af vores over 200-årige realkreditsystem. Dansk realkredit er unikt. Selv om jeg godt vidste alt dette, er det alligevel bemærkelsesværdigt, at vores bank over en weekend fik 80-90 henvendelser fra amerikanere, som på grund af en artikel i en amerikansk avis, ønskede sådan et lån.
Bliv klogere på realkreditlån med fast rente
Dakolos-teorien er en vigtig læresætning for mig i økonomi: De andre kan også læse og skrive, hedder hovedsætningen. Det husker jeg altid på, når jeg får en god idé og tænker: Hvorfor har andre ikke set dette? Men lige nu har jeg en fornemmelse af, at udlandet endelig har fået øje på, hvor fantastisk dansk realkredit er.
Hvad kan vi så bruge det til? To ting. For det første er det jo bekræftet, at der ikke findes en billigere måde at låne på. Så som forbruger bør man samle sin gæld. For det andet er der måske endnu flere, der har mod på at investere i dansk realkredit, og måske endda kan systemet eksporteres til andre steder end Mexico.
Bonus information: Spekulanten Soros var så forelsket i dansk realkredit, at hans fond har hjulpet med at etablere et realkreditsystem i Mexico, der bygger på den danske grundtanke. Grundtanken er billig, effektiv, stabil og transparent finansiering.
Læs mere om lån med realkredit
Brug for en snak om bolig?
Ring til os på tlf. 89 89 89 89
eller  aftal et møde i din lokale afdeling
Del på Facebook Del på Twitter Del på LinkedIn
Vil du følge med?
Tilmeld dig her og få en mail, når der kommer nyheder i kategorien Privatøkonomi. Du kan til hver en tid afmelde dig igen.
Dyre byggematerialer kan holde prisen oppe på eksisterende boliger
Prisen på byggematerialer sender omkostningerne ved at bygge nye boliger i vejret. Det vil også smitte af på værdien af de eksisterende boliger – og dermed trækker det i modsat retning i forhold til de mange profetier om voldsomme prisfald på boligmarkedet.
Hvorfor nu det? Og hvad skal man gøre, hvis man står overfor at købe eller sælge bolig?
Energistyrelsens bygningspulje åbner på onsdag
På onsdag den 14. september åbner Energistyrelsens Bygningspulje igen. Denne gang er der 121 millioner kr. i puljen, og du kan søge tilskud til energiforbedringer af enfamilieshuse og etageboliger.
Vi svarer døgnet rundt
Ring 89 89 89 89
Book mødeSkriv til osChat med osBliv ringet op
Jyske Bank A/S, Vestergade 8-16, 8600 Silkeborg